EkBass/fiwiki-20250220-pages-articles huggingface dataset:
Pigeon Forge

Pigeon Forge on kaupunki ja turistikeskus Tennesseessa Yhdysvalloissa. Sen matkailukohteet esittelevät Yhdysvaltojen eteläosan kulttuuria ja siihen olennaisesti kuuluvaa country-musiikkia. Huvipuisto Dollywood sijaitsee Pigeon Forgessa. ==Maantiede== Pigeon Forge sijaitsee Tennesseen itäosassa Great Smoky Mountains -vuorten alueella Little Pigeon -joen varrella. Kaupungin eteläpuolella levittäytyy Great Smoky Mountainsin kansallispuisto. Pigeon Forge on rakennettu kapeaan laaksoon Seviervillen ja Gatlinburgin kaupunkien väliin. Etäisyys Seviervillen keskustasta on kymmenisen kilometriä etelään. Maantieliikenteen pääväylä on Highway 321. ==Historia== Pigeon Forge on vanhaa cherokee-intiaanien asuinseutua. Nykyisen nimensä se sai Isaac Loven (1783–1854) rakennuttaman rautapajan mukaan noin 1820. Pigeon viittaa muuttokyyhkyihin. Paikkakunta uinui pitkään ja oli sivussa tärkeimmistä kulkuväylistä. 1960-luvulla se alkoi kehittyä matkailukeskukseksi: paikkakunnalle perustettiin huvipuisto, joka nykyisin tunnetaan Dollywoodina. Pigeon Forgessa vierailee noin kymmenen miljoonaa matkailijaa vuosittain. == Lähteet == == Aiheesta muualla == *Pigeon Forge, Tennessee, USA — Sunrise, Sunset, and Daylength Luokka:Tennesseen kaupungit
Dollywood

Dollywood on vuonna 1986 avattu huvipuisto. Se sijaitsee Pigeon Forgen pikkukaupungissa Tennesseen itäosassa Yhdysvalloissa. Dollywoodin omistavat muusikko Dolly Parton ja Herschend Family Entertainment. Dollywoodin edeltäjiä olivat Rebel Railroad (1961–1970), Goldrush Junction (1970–1976), Goldrush (1976–1977) ja Silver Dollar City (1977–1985). Dolly Parton osti Silver Dollar Cityn 1986, sillä hän halusi kehittää synnyinseutunsa elinkeinoelämää. Dollywood Co./Dollywood Splash Country on noin 4 000 työntekijällään itäisen Tennesseen suurimpia työllistäjiä. Tavanomaisten huvipuistolaitteiden ohella Dollywood tarjoaa läpileikkauksen Smoky Mountainin alueen kulttuurista ja eritoten musiikista. Puistossa järjestetään vuosittain useita musikaaleja ja konsertteja. Southern Gospel Museum and Hall of Fame toimii niin ikään Dollywoodin alueella. Dollywoodin vuotuisia tapahtumia ovat muun muassa kesäisin järjestettävä Night of Many Colors, joka on ilotulitusta musiikin säestyksellä. Keväisin järjestetään kansainvälinen Festival of Nations. Joulun alla järjestetään Smoky Mountain Christmas. Muita tapahtumia ovat Kidsfest, Barbeque and Bluegrass Festival, National Gospel ja Harvest Celebration. Dollywood käsittää myös toukokuussa 2001 avatun vesipuiston Dollywood's Splash Country. Kokonaisuuteen kuuluu myös Dollywood's DreamMore Resort and Spa ja Dolly Parton's Stampede Dinner Attraction. Dollywood on jaettu yhteentoista temaattiseen alueeseen: *Showstreet *Rivertown Junction *Craftsman's Valley *The Village (aiemmin Village Square) *Country Fair (aiemmin Fun Country) *Timber Canyon (aiemmin Thunderhead Gap) *Jukebox Junction *Owens Farm (aiemmin Daydream Ridge 1987–1999, Dreamland Forest 2000–2010) *Adventures in Imagination (aiemmin Dollywood Boulevard) *Wilderness Pass *Wildwood Grove Dollywood on voittanut useita palkintoja. Vuonna 2018 USA Today -lehden lukijat äänestivät sen sijalle kuusi Yhdysvaltojen satojen huvipuistojen joukosta (Readers' Choice). == Lähteet == == Aiheesta muualla == Luokka:Yhdysvaltain huvipuistot Luokka:Tennesseen rakennukset ja rakennelmat
Luonnonvoimii

Luonnonvoimii on suomalaisen laulaja-lauluntekijä Paul Eliaksen 11. syyskuuta 2020 julkaistu ensimmäinen studioalbumi. == Kappaleet == == Lähteet == == Aiheesta muualla == * Paul Eliaksen debyytillä kaikuu tunteiden kirjo | Universal Music Finland Luokka:Vuoden 2020 esikoisalbumit Luokka:Suomalaiset popalbumit
Me delfiinit

Me delfiinit oli Ten Years Production Oy:n tuottamaTuotannot - Ten Years Production Oy, tenyearsproduction.fi, viitattu 17.1.2021. MTV3:lla vuonna 2005 esitetty leikkimielinen visailuohjelma 9-12-vuotiaille lapsille. Ohjelmaa kuvattiin Särkänniemen delfinaariossa, Tampereella. Juontajana toimi Heidi Willman.Mika Hyssi - Delfiinien kanssa kilpasilla - Kokemäenjokilaakson Uutiset, kokemaenjokilaakso.fi, julkaistu 23.3.2005, viitattu 17.1.2021. Ohjelmassa kaksi kolmihenkistä joukkuetta kilpailivat erilaisissa tehtävissä, jotka suurimmilta osin liittyivät delfiineihin ja niiden hoitamiseen. Ohjelmassa saatiin myös tietoa alan asiantuntijoiden johdolla. Ohjelmaan valittiin hakutehtävien kautta 12 joukkuetta eri puolilta Suomea. Alkueräkilpailun joukkueet olivat Tampereelta, Viialasta, Vantaalta, Helsingistä, Lahdesta, Turusta, Salosta ja Kuopiosta.Mika Hyssi - Delfiinien kanssa vielä kerran - Kokemäenjokilaakson Uutiset, kokemäenjokilaakso.fi, julkaistu 11.5.2006, viitattu 17.1.2021. Kuuden alkueräkilpailun jaksoissa joukkueet kilpailivat toisiaan vastaan ja voittajajoukueet etenivät semifinaaliin. Finaalijaksossa kilpailivat kolme parasta finalistijoukkuetta. Pääpalkintona oli mahdollisuus päästä hoitamaan delfiinejä Särkänniemen delfinaariossa. Ohjelmaa tehtiin vain yhden tuotantokauden verran vuonna 2005. Ohjelman jaksot kuitenkin uusittiin kertaalleen vuonna 2006. == Lähteet == Luokka:Lastenohjelmat Luokka:Visailuohjelmat Luokka:2000-vuosikymmenen suomalaiset kilpailuohjelmat
Antonov An-22

Antonov An-22 ”Antei” (Nato-raportointinimi Cock) on Neuvostoliitossa Antonovin suunnittelema raskaiden lastien sotilaskuljetuslentokone. Lentokone oli ensimmäinen laajarunkoinen kuljetuslentokone, ja se on vielä nykyäänkin suurin potkuriturbiinimoottorikäyttöinen lentokone. Lentokone toimii neljällä Kuznetsov NK-12 -moottorilla. Jokaisessa moottorissa on kaksi vastakkaisiin suuntiin pyörivää potkuria paremman hyötysuhteen saavuttamiseksi. Lentokone suunniteltiin 1950-luvun loppupuolella, ja sen ensimmäinen lento tapahtui helmikuun 27. päivä 1965. Ensimmäisen kerran lentokone nähtiin Neuvostoliiton ulkopuolella Pariisin ilmailunäytöksessä 1965. Lentokonetta valmistettiin vuosina 1966-1976, ja sitä valmistettiin 69 kappaletta. Lentokonetta käytetään yhä raskaan rahdin kuljettamiseen. Lisäksi se on vielä Venäjän ilmavoimien käytössä. == Lähteet == == Aiheesta muualla == An-022 Luokka:Neuvostoliittolaiset kuljetuskoneet Luokka:1960-luvun kuljetuskoneet
Wolfgang Hofmann

Wolfgang Hofmann (30. maaliskuuta 1941 Köln – 12. maaliskuuta 2020 Köln) oli saksalainen judoka, olympiamitalisti ja Euroopan mestari. == Elämä ja urheilu- ura == Hofmann kilpaili etupäässä 80 kilogramman painoluokassa ja Länsi-Saksaa edustaen. Hän saavutti Saksojen yhteisessä joukkueessa olympiahopeaa Tokiossa 1964, missä judo oli ensimmäistä kertaa mukana olympiatasolla. Loppuottelussa hän hävisi isäntämaa Japanin Isao Okanolle, mutta saavutettu hopea jäi historiaan Saksan ensimmäisenä judon olympiamitalina. Lisäksi Hofmann voitti muun muassa Euroopan mestaruuden vuosina 1965 ja 1968 sekä maajoukkueiden Euroopan mestaruuden Länsi-Saksan joukkueessa vuonna 1969. Hofmann kuoli Kölnissä 12. maaliskuuta 2020.Olympediahttps://www.judobund.de/aktuelles/detail/judo-deutschland- trauert-um-wolfgang-hofmann-4078/ == Lähteet == * * Profiili judoinside.com === Viitteet === == Aiheesta muualla == * Luokka:Saksalaiset judokat Luokka:Saksalaiset olympiamitalistit Luokka:Vuonna 1941 syntyneet Luokka:Vuonna 2020 kuolleet
Nikolai Ramm Østgaard

Nikolai Ramm Østgaard (30. lokakuuta 1885 – 20. kesäkuuta 1958) oli norjalainen upseeri ja urheilujohtaja. Hänet palkattiin vuonna 1914 silloisen kruununprinssi Olavin liikunnanohjaajaksi, sitten adjutantiksi, ja hänestä tuli lopulta kruununperillisen lähin työtoveri yli 40 vuoden ajaksi. Hän oli myös yksi Norjan tärkeimmistä urheilujohtajista maailmansotien välisenä aikana. Østgaard eteni sotilasurallaan samalla kun työskenteli hovissa. Hänestä tuli kapteeni 1921, majuri 1935 ja everstiluutnantti vuonna 1940. Adjutanttina hän seurasi kruununprinssiä ja myöhemmin kruununprinssiparia myös ulkomaanmatkoille, myöhemmin suomalaistaustaisen vaimonsa Ragnin o.s. Gullichsen kanssa joka oli kruununprinsessan hovineito. Vuosina 1940–1945 hän seurasi kuningasta ja kruununprinssiä maanpakoon Britanniaan, ja kruununprinssiä tämän matkoille Yhdysvaltoihin ja Kanadaan. Työuransa ohella hän toimi urheilujärjestöissä, ja oli Kansainvälisen hiihtoliiton varapuheenjohtaja 1928–-1934 ja puheenjohtaja 1934–1951. Häntöä sanottiin hiihtomaailman diplomaatiksi, joka loi yhteyksiä Pohjoismaiden ja Keski- Euroopan talviurheilupiirien välille. Hän edisti myös yhteistyötä Neuvostoliiton ja Itä-Euroopan maiden kanssa. Østgaard oli itsekin tunnettu urheilija, joka osallistui murtomaahiihtoon Holmenkollenin kisoissa 1910 ja 1913 ja voitti jalkapallon Norjan mestaruuden Lyn Fotballin riveissä vuosina 1908, 1910 ja 1911. Østgaard oli Norjan hiihtoliiton puheenjohtaja vuosina 1927–1930. == Lähteet == Luokka:Norjalaiset sotilaat Luokka:Norjalaiset urheiluvaikuttajat Luokka:Vuonna 1885 syntyneet Luokka:Vuonna 1958 kuolleet
You Xie

You Xie () (s. 1. lokakuuta 1958 Hainan, Kiina) on saksalainen kiinalaistaustainen poliitikko, toimittaja ja kirjailija. Hän oli ehdokkaana vuoden 2019 Euroopan parlamentin vaaleissa. Kiinalainen sanomalehti Southern Weekly valitsi You Xien vuonna 2010 "Top 100 Chinese Public Intellectuals" -ryhmän joukkoon. Baijerin kristillissosiaalisen unionin (CSU) jäsenet valitsivat 20. huhtikuuta 2013 Xien lääninhallitukseen. Hän sai 141 ääntä 220:sta, mikä on kaikkien lääninhallituksen jäsenten paras tulos. Vuonna 2014 Xie valittiin Bambergin kaupunginvaltuustoon. Xie on Euroopan kiinankielisten kirjoittajien liiton varapuheenjohtaja ja asuu vaimonsa Shenhua Xie Zhangin kanssa Bambergissä, jossa hän johtaa China Fan -nimistä snackbaaria. Hän on ollut Saksan kansalainen vuodesta 2010. ==Aiheesta muualla== Luokka:Saksalaiset poliitikot Luokka:Vuonna 1958 syntyneet Luokka:Elävät henkilöt
Vera Farmigan filmografia

Tämä on Vera Farmigan filmografia. == Elokuvat == Vuosi Suomenkielinen nimi Alkuperäinen nimi Rooli 1997 Rose Hill Rose Hill Emily Elliot 1998 Paluu paratiisiin Return to Paradise Kerrie 2000 Queensin onnenonkijat The Opportunists Miriam Kelly 2000 Syksy New Yorkissa Autumn in New York Lisa Tyler 2001 15 minuuttia 15 Minutes Daphne Handlova 2001 Dust Dust Jonathan 2001 Lumikki Snow White Josephine 2002 Love in the Time of Money Love in the Time of Money Greta 2002 Dummy Dummy Robert Doniger 2004 Down to the Bone Down to the Bone Irene 2004 Rautaiset enkelit Iron Jawed Angels Ruza Wenclawska 2004 Touching Evil Touching Evil Susan Branca 2004 Mind the Gap Mind the Gap Allison Lee 2004 Mantsurian kandidaatti The Manchurian Candidate Jocelyne Jordan 2005 Neverwas – Satumaa Neverwas Eleanna 2006 Running Scared Running Scared Roy Washburn 2006 Murto ja varkaus Breaking and Entering Oana 2006 The Departed The Departed Madolyn Madden 2006 The Hard Easy The Hard Easy Charlie Brooks 2007 Devil’s Child Joshua Abby Cairn 2007 Never Forever Never Forever Sophie Lee 2008 Quid Pro Quo Quid Pro Quo Fiona 2008 In Tranzit In Tranzit Natalia 2008 Poika raidallisessa pyjamassa The Boy in the Striped Pajamas Brunon äiti 2008 Nothing But the Truth Nothing But the Truth Erica Van Doren 2009 Ottolapsi Orphan Kate 2009 Up in the Air Up in the Air Alex Goran 2009 The Vintner’s Luck The Vintner’s Luck Aurora de Valday 2010 Henry’s Crime Henry’s Crime Julie Ivanova 2011 Higher Ground Higher Ground Corinne Walker 2011 Source Code Source Code Colleen Goodwin 2012 Goats Goats Wendy 2012 Turvatalo Safe House Catherine Linklater 2013 At Middleton At Middleton Edith Martin 2013 Kirottu The Conjuring Lorraine Warren 2013 Closer to the Moon Closer to the Moon Alice 2014 The Judge The Judge Samantha Powell 2016 Special Correspondents Special Correspondents Eleanor Finch 2016 Kirottu 2 The Conjuring 2 Lorraine Warren 2016 Burn Your Maps Burn Your Maps Alise 2018 The Commuter The Commuter Joanna 2019 Godzilla II: King of the Monsters Godzilla: King of the Monsters Emma Russell 2019 Annabelle Comes Home Annabelle Comes Home Lorraine Warren 2021 Kirottu 3: Paholaisen vallassa The Conjuring: The Devil Made Me Do It Lorraine Warren 2021 The Many Saints of Newark The Many Saints of Newark Livia Soprano == Televisio == Vuosi Suomenkielinen nimi Alkuperäinen nimi Rooli Jakso 1997 Roar Roar Caitlin 12 jaksoa: 1998 Kova laki Law & Order Lindsay Carson ”Expert” 1998 Suurkaupungin sielut Trinity Cupideros ”In Loco Parentis” 2001–2002 UC: Undercover UC: Undercover Alex Cross 11 jaksoa: 2004 Touching Evil Touching Evil Susan Branca 12 jaksoa: 2013–2017 Bates Motel Bates Motel Norma Bates 50 jaksoa 2019 When They See Us When They See Us Elizabeth Lederer 2 jaksoa 2021 Hawkeye Hawkeye Eleanor Bishop 6 jaksoa Luokka:Filmografiat
Union Plaani

Union Plaani on vuonna 2013 perustettu heinolalainen jalkapallon ja futsalin erikoisseura. Sen miesten edustusjoukkue pelaa neljänneksi korkeimmalla sarjatasolla Kolmosessa. Seuran juuret ovat Heinolan 3. kaupunginosassa Plaaninmäellä, jonka itäreunalla sijaitsevaan Heinolan urheilupuistoon sen toiminta keskittyy. Alueen kentistä Plaanin stadion isännöi edustusjoukkueen otteluita, Mustanportinkadun tekonurmi oheisine luonnonnurmineen palvelee harjoituskäyttöä. Seuran värit ovat sininen ja keltainen. Päijät-Hämeen maakuntavärejä edustamalla Union poikkeaa heinolalaisesta punapaitaperinteestä, mihin ovat kaupunginvaakunan mukaan nojanneet esimerkiksi entiset TUL-seurat HP-47 ja Peliitat. == Historia == Omaa seuratoimintaa suunnitelleet puheenjohtaja Antti Heikkinen ja varapuheenjohtaja Juha Silvennoinen joutuivat harrastetyhjiön eteen keväällä 2013. Kaupungin perinneseura HP-47 lakkautti miesten edustusjoukkueensa pelaajapulaan vedoten. Saman kauden sarjaan ilmoittautuminen olisi ollut mahdotonta, joten Heikkinen ja Silvennoinen ryhtyivät odottamattomassa tilanteessa toimeen kasatakseen joukkueen vuoden päähän. Samana kesänä Union Plaani ilmoittautui yhdistysrekisteriin ja liittyi Palloliiton jäseneksi. Ensimmäiset harjoitusottelunsa edustusjoukkue pelasi vielä syksyllä. Avauskaudellaan 2014 paikallisista voimista koostunut Jussi Aarikan valmentama joukkue voitti kaakon Kutosen pohjoislohkon häviämättä otteluakaan. Kesäksi 2015 Vitoseen noussut joukkue pysyi pitkälti samana ja toisti suoran nousun voittamalla sarjan länsilohkon tappiotilin aukeamisesta huolimatta. Samana vuonna Unionin ensimmäiset juniorijoukkueet aloittivat toimintansa. Kaudella 2016 Unionin päävastuksia Nelosessa olivat niin ikään nuoret nousukkaat FC-84 Mikkelistä ja Virky Lappeenrannasta. Tasaväkisessä sarjassa Jani Lehtelän valmentama heinolalaisjoukkue ei kyennyt kolmanteen perättäiseen nousuun vaan jäi Neloseen myös seuraavaksi kaudeksi. Kesäksi 2017 omalla akatemiajoukkueella vahvistuneen seuran edustus uudistui ia varmisti nousunsa Kolmoseen jo ennen viimeistä kierrosta. Edistysaskeleita seuratoiminnassa olivat naisten joukkueen syntyminen, junioritoiminnan kasvu ja tekonurmen valmistuminen kaupungin keskustaan. Talvella 2018 edustuksen päävalmentajaksi palkattu Raimo Nylund astui sivuun tehtävistään ennen sarjakauden alkua. Valmennusvastuun otti yhden kauden ajaksi Suomen urheiluopiston liikuntakoulutusta kehittänyt Jere Vasarainen. Seurahistorian vaikeimmaksi muodostunut kausi päättyi niukkaan säilymiseen Kolmosessa. Pelaajavalmentajan roolissa toiminut Jesse Rantanen allekirjoitti kauden päätteeksi kolmivuotisen päävalmentajasopimuksen. == Tilastot == Edustus. kausi sarja sijoitus 2014 Kutonen 1. 2015 Vitonen 1. 2016 Nelonen 5. 2017 Nelonen 1. 2018 Kolmonen 11. 2019 Kolmonen 10. 2020 Kolmonen 8. 2021 Kolmonen 7. 2022 Kolmonen 8. 2023 Kolmonen 4. 2024 Kolmonen 2. == Aiheesta muualla == * Seuran verkkosivut * Union Plaani Transfermarkt.comissa Luokka:Suomalaiset jalkapalloseurat Luokka:Heinolalaiset urheiluseurat
Voivodikunnan tie 163

Voivodikunnan tie 163 () on Puolan voivodikunnan tie Länsi-Pommerin voivodikunnassa. Se on noin 130 kilometrin mittainen. Tie alkaa Kołobrzegistä, sen reitillä ovat Białogardin, Połczyn-Zdrójin ja Czaplinekin kaupungit ja se päättyy Wałczissa. == Lähteet == Luokka:Voivodikunnan tiet
Lamellihaarniska

pienoiskuva|Japanilainen lamellaarihaarniskan kyrassi, jossa metallilevyt on sidottu yhteen nahkahihnoilla Lamellihaarniska on haarniska, joka koostuu yhteen nivotuista tai niitatuista pienistä haarniskalevyistä eli lamelleista. Lamellit ovat tyypillisesti rautaa tai terästä, pronssia, tai raakavuotaa. Lamellihaarniskat olivat käytössä antiikin ajasta aina 1500-luvulle asti, paikoitellen myöhempäänkin. Ne olivat suosittuja Itä-Euroopassa ja Aasiassa, erityisesti Kiinassa, Japanissa, Mongoliassa ja Tiibetissä. ==Rakenne== Lamellihaarniska koostuu pienistä panssarilevyistä, jotka on rei'itetty ja nivottu yhteen, yleensä vaakasuorissa riveissä. Lamellit voivat olla metallia, kovitettua nahkaa, sarvea, kiveä, luuta ym. Metallilamellit on voitu lakata, sekä levyjen suojaamiseksi korroosiolta että koristeellisuuden vuoksi. Toisin kuin samantapaisessa suomuhaarniskassa, lamellihaarniskan levyt eivät ole kiinni taustakankaassa, vaikka sitä yleensä pidettiin topatun vaatekerran päällä. ==Historia== Ensimmäiset varmat arkeologiset todisteet lamellihaarniskoista ovat peräisin Uus-Assyrian valtakunnasta, jonka sotilaat käyttivät rautaisia lamellihaarniskoja 700-600 -luvuilla eaa. Hautamaalausten ja -löytöjen perusteella jonkinlaisia lamellihaarniskoja on voinut olla käytössä Egyptissä ja Kiinassa jo useita satoja vuosia aiemmin. Lamellihaarniskat olivat Itä-Aasiassa yleisesti käytössä 400-luvulla jaa., ja ne levisivät ympäri Aasiaa ja muslimimaailmaa vuoteen 1000 mennessä. Lamellaarikyrassit olivat suosittuja Kiovan Rusissa sekä mongolien, avaarien, turkkilaisten ja muiden aasialaisten paimentolaiskansojen parissa. Japanissa lamellaarihaarniska, keiko, korvasi varhaisemmat haarniskat 700-800-luvuilla. Siitä kehittyi Heian-kauden loppuun mennessä 1100-luvulla ratsuväen käyttämä raskas ja moniosainen ōyoroi-haarniska ja jalkaväen kevyempi dōmaru-haarniska. Tuliaseiden saapuminen Japaniin johti lamellihaarniskan osittaiseen syrjäytymiseen 1500-luvulta alkaen. Bysantin raskas ratsuväki käytti klibanion-nimistä lamellihaarniskaa. Nimi tulee luultavasti sanasta klibanion, "uuni" ja viittaa mahdollisesti siihen, miten kuuma haarniska oli käytössä. ==Lähteet== == Aiheesta muualla == Luokka:Haarniskat
Yeah! (Def Leppardin albumi)

Yeah! on brittiläisen rock-yhtye Def Leppardin yhdeksäs studioalbumi sekä ensimmäinen cover-albumi. Se julkaistiin Isossa-Britanniassa sekä maailmanlaajuisesti 22. toukokuuta 2006 ja päivää myöhemmin Yhdysvalloissa. Laulaja Joe Elliott oli haaveillut jo pitkään cover-tyylisestä albumista ja sen nimi on myös Elliottin keksimä. Albumilta julkaistiin singleinä kappaleet ”Rock On” ja ”20th Century Boy”. Albumille äänitettiin yli 20 kappaletta, joista 14 muodostaa sen varsinaisen version. Albumi saavutti neljännen sijan Britannian rock-albumeiden listalla sekä 16. sijan Yhdysvaltain Billboard 200 -listalla, mutta levy-yhtiön heikosta mainonnasta johtuen vain 52. sijan Britannian albumilistalla, mikä on Def Leppardin kyseisen albumilistan huonoin listasijoitus. Albumia myytiin Yhdysvalloissa 42 000 kappaletta ensimmäisen viikon aikana. == Albumin taustaa == Laulaja Joe Elliott oli haaveillut jo pitkään ennen albumin julkaisemista cover-tyylisestä albumista. Se olikin nimen kera Elliottin keksintö. Yhtye tuotti albumin jälleen yhdessä Ronan McHughin kanssa. Sen tekemiseen osallistui lukuisia vierailevia artisteja, mukaan lukien ensimmäistä kertaa yhtyeen jäsenten omia sukulaisia. Albumi koostuu yhtyeen esikuvien kappaleista tehdyistä covereista ja painottuu 1960- sekä 1970-luvun vaihteen tuotantoon. == Kappalelista == == Kokoonpano == * Joe Elliott – laulu * Rick Savage – bassokitara * Phil Collen – kitara * Vivian Campbell – kitara * Rick Allen – rummut === Muut tekijät === * Ronan McHugh – tuottaminen, kielet * John Campbell – saksofoni * Anita Collen – taustalaulu * Kristine Elliott – taustalaulu * Emm Gryner – piano, taustalaulu * Dave Browne – piano * Stevie-Vann Lange – taustalaulu * Justin Hawkins – taustalaulu * Marc Danzeisen – taustalaulu * Jesse Sheely – taustalaulu == Arvostelut == * AllMusic: * Rolling Stone: == Listasijoitukset == Lista (2006) Sijoitus Britannian rock-albumit 4. Britannian albumilista 52. Yhdysvaltain Billboard 200 16. == Lähteet == == Aiheesta muualla == * * Luokka:Def Leppardin albumit Luokka:Vuoden 2006 albumit Luokka:Cover-albumit
Rest In Beat PM

Rest In Beat PM on suomalaislaulaja Robin Packalenin 18. joulukuuta 2020 julkaistu ensimmäinen englanninkielinen EP. EP on ensimmäinen osa Packalenin tulevaa englanninkielistä albumia, jonka vuonna 2021 julkaistavan toisen EP- osan nimi on Rest In Beat AM. == Kappaleet == == Arvostelut == * Helsingin Sanomat: == Lähteet == Luokka:Vuoden 2020 EP:t Luokka:Robin Packalenin albumit
Billböle

Billböle on kylä Kemiönsaaren kunnassa. Kylä sijaitsee Västanfjärdissä, alueen keskustan Lammalan itäpuolella. Billbölen kyläkeskus sijaitsee kyläalueen länsilaidalla Sundvikintien varrella. Kyläalue ulottuu Billböleträsketiltä Bredvikenin liepeille ja valtaosa alueesta on metsäisiä kallioselänteitä, joiden väleissä on peltoaukeita. Metsät ovat lähinnä mäntymetsää. Kylässä on ainoastaan pientaloasutusta, joista osaa ei enää asututeta ympärivuotisesti. Rakennuskanta vaihtelee 1900-luvun alusta lähivuosiin. Billböle mainitaan vuoden 1540 maakirjassa. Tuolloin kylässä oli kuusi tilaa, joista neljä oli rälssitiloja, joskin lampuotien viljelemiä. Rälssioikeudet on myöhemmin peruutettu ja isojaon aikaan vuonna 1784 kylässä on ollut kolme tilaa, joista yksi oli kruununtila. Kantatilat ovat edelleen olemassa ja niiden ympäristöön on syntynyt 1900-luvun aikana uutta asutusta. ==Lähteet== Luokka:Västanfjärdin kylät
Tezpur

Tezpur on Intian Assamin osavaltiossa sijaitseva noin 100 000 asukkaan kaupunki, joka toimii Sonitpurin piirikunnan hallinnollisena keskuksena. Se sijaitsee Brahmaputrajoen varrella ja siellä on useita muinaisia temppeleitä sekä siirtomaa-ajalta peräisin olevia rakennuksia. Kaupungin kuuluisimpiin turistinähtävyyksiin lukeutuu Agnigarhin kukkula, joka mytologian mukaan toimi Krishnan pojanpojan Aniruddhan ja hänen rakkaansa Ushan tulisena vankilana. Nykyisin Agnigarh on puisto, josta löytyy mytologiaa kuvaavia patsaita. Nimi Tezpur tarkoittaa veren kaupunkia. Nimi on peräisin myytistä, jonka mukaan Krishnan ja Shivan taistelu muutti alueen veriseksi joeksi. Taistelu sai alkunsa Sonitpurin kuningas Banasuran lukittua tyttärensä Ushan Agnigarhin tuliseen linnaan. Usha näki unessa Krishnan pojanpojan Aniruddhan, jonka hänen ystävänsä kuljetti Agnigarhiin Aniruddhan nukkuessa. Nuorukaiset menivät naimisiin ja olivat vankeina, mistä kuullessaan Krishna hyökkäsi vapauttamaan jälkeläistään. Banasura rukoili apua Shiva-jumalalta, joka saapui taistelemaan Krishnaa vastaan. Krishna joutui säästämään Banasuran hengen, joka puolestaan vapautti vankinsa. Kaupungissa sijaitsevan Mahabhairabin temppelin on väitetysti rakennuttanut Banasura. Intian vuoden 2011 väestönlaskennan mukaan Tezpurin metropolialueen väkiluku oli 102 505 henkeä. == Kuvia == Tiedosto:Mahabhairab_temple,_Tezpur.jpg|Mahabhairabin temppeli Tiedosto:Lord_Shiva- _Lord_Krishna_War_,_Sculpture_on_Agnigarh_(Tezpur).jpeg|Krishnan ja Shivan taistelu Tiedosto:A_view_of_Chowk_Market,_Tezpur.jpg|Markkinat Tiedosto:Veiw_of_Brahmaputra_from_Top_of_Agnigarh.jpg|Brahmaputrajoki Agnigarh-kukkulalta == Lähteet == == Aiheesta muualla == Luokka:Assamin kaupungit
Viesīte

Viesīte (, ) on pieni kaupunki Seloniassa Kaakkois-Latviassa. Se sai kaupunginoikeudet vuonna 1928. Vuonna 2020 siellä oli 1 574 asukasta. == Historia == Ensimmäinen maininta Eckengrafenin kartanosta on vuodelta 1477. Asutus kehittyi 1800-luvulla kartanon ympärille Jaunjelgavasta Jēkabpilsiin ja Aknīstesta Neretaan johtavien teiden risteykseen. Ensimmäisen maailmansodan aikana Saksan armeija rakensi kapearaiteisen rautatien, jonka liittymä oli Viesītessä. Pieni höyryveturi on edelleen esillä kaupungin keskustassa. Viesīten evankelis-luterilaisen kirkon on rakentanut arkkitehti Pauls Kundziņš vuosina 1937–1939. Viesītelle myönnettiin kaupunginoikeudet vuonna 1928. == Viesīten kunta == Viesīten kunta muodostettiin vuonna 2009, jolloin Viesīten kaupunki ja neljä ympäröivää kuntaa yhdistettiin yhdeksi hallintoalueeksi. Se rajoittuu Neretan, Jaunjelgavan, Salan, Jēkabpilsin ja Aknīsten kuntiin sekä Liettuan Panevėžysin lääniin. Kunnan keskus on Viesīten kaupunki. == Lähteet == == Aiheesta muualla == *Viesīten kotisivut Luokka:Latvian kaupungit
Zilupe

Zilupe (, ) on kaupunki Itä-Latviassa lähellä Venäjän rajaa. Se sai kaupunginoikeudet vuonna 1931. Vuonna 2020 siellä oli 1 417 asukasta. == Lähteet == == Aiheesta muualla == *Zilupen kotisivut Luokka:Latvian kaupungit
Uudenvuodenkello

Uudenvuodenkello (, ) on englantilaisen runoilijan Alfred Tennysonin vuonna 1850 kirjoittama runo. Ruotsinkielisen käännöksen on tehnyt Edvard Fredin. Se julkaistiin vuonna 1890, vuosi Fredinin kuoleman jälkeen. 1890-luvun puolivälistä lähtien Ruotsissa on ollut perinne, että runo luetaan vuosittain julkisesti Tukholman Skansenilla vuodenvaihteessa. Lukutilaisuus lähetetään usein uudelleen radiossa ja TV:ssä. Luokka:Runot
Laken piirikunta

Laken piirikunta () -nimisiä piirikuntia ovat: == Yhdysvalloissa == * Laken piirikunta, piirikunta Coloradossa * Laken piirikunta, piirikunta Etelä- Dakotassa * Laken piirikunta, piirikunta Floriassa * Laken piirikunta, piirikunta Illinois’ssa * Laken piirikunta, piirikunta Indianassa * Laken piirikunta, piirikunta Kaliforniassa * Laken piirikunta, piirikunta Michiganissa * Laken piirikunta, piirikunta Minnesotassa * Laken piirikunta, piirikunta Montanassa * Laken piirikunta, piirikunta Ohiossa * Laken piirikunta, piirikunta Oregonissa * Laken piirikunta, piirikunta Tennesseessä == Uudessa-Seelannissa == * Laken piirikunta, entinen piirikunta Uuden- Seelannin eteläsaarella.
Helianthemum hirtum

Helianthemum hirtum on päivännoutokasvien (Cistaceae) heimoon, päivännoutojen (Helianthemum) sukuun kuuluva kasvilaji. Se kasvaa 12–40 cm korkeaksi, ja sillä on pienet, suikeat lehdet sekä keltaiset kukat. Laji kukkii huhti–kesäkuussa, joskus jo maaliskuunkin puolella. Helianthemum hirtum kasvaa Euroopan eteläosissa ja Afrikan pohjoisosissa Välimeren ympäristössä. Laji kasvaa 300–1500 metrin korkeudella merenpinnasta kuivilla kalkkikivi- tai dolomiittipitoisilla kasvupaikoilla. == Lähteet == * BiologíaSur: Helianthemum hirtum: https://flora.biologiasur.org/index.php/helianthemum-hirtum hirtum
Dubyago (kraatteri)

Dubyago on törmäyskraatteri Kuussa. Sen halkaisija on 48,12 kilometriä. Kraatteri on nimetty venäläisten tähtitieteilijöiden Dmitri (1850–1918) ja Aleksandr Dubjagon (1903–1959) mukaan. Sen lähialueella sijaitsee Dubyagota pienemmät Respighin kraatteri ja Liouvillen kraatteri. == Kuvia == Tiedosto:Dubyago crater AS15-M-0938.jpg|Dubyago-kraatteri Apollo 15:n ottamassa kuvassa Tiedosto:Normal Dubyago-LO-IV-178-h1.jpg|Lunar Orbiter 4:n viistosta ottama kuva Tiedosto:Dubyago sattelite craters map.jpg|Dubyagoa ympäröiviä pieniä kraattereita Tiedosto:Dubyago crater AS10-34-5126.jpg|Apollo 10:n viistosta ottama kuva vuodelta 1969 == Lähteet == Category:Kuun kraatterit
Dubyago

Dubyago voi viitata seuraaviin: == Ihmisiä == * Dmitri Dubyago (1850–1918), venäläinen tähtitieteilijä * Alexander Dubyagon (1903–1959), neuvostoliittolainen tähtitieteilijä == Paikannimiä == * Dubyago (kraatteri), kraatteri Kuussa
Robert Emil Hisinger

Robert Emil Hisinger (4. maaliskuuta 1838 Helsinki – 17. joulukuuta 1889 Viipuri) oli suomalainen juristi ja virka- ja valtiopäivämies. Hisingerin vanhemmat olivat senaattori, valtioneuvos Robert Axel Hisinger ja Emilie Henriette Rotkirch ja puoliso vuodesta 1876 Alexandra Adelaide (Adda) Thesleff (k. 1922), kenraali Alexander Amatus Thesleffin tytär. Ylioppilaaksi Hisinger tuli 1855 ja suoritti tuomarintutkinnon 1859, varatuomarin arvon hän sai 1862. Hisinger oli Viipurin hovioikeuden palveluksessa ylimääräisenä kanslistina vuodesta 1860 ja kanslistina vuodesta 1864, yleten siellä asessoriksi 1870 ja hovioikeudenneuvokseksi 1889.Ylioppilasmatrikkeli 1853–1899: Hisinger Robert Emil. Viitattu 18.1.2021.Suomalainen Wirallinen Lehti, 18.12.1889, no. 295, s. 1.Adelswapen-Wiki: Adliga ätten Hisinger nr 2002, taulu 13. Viitattu 18.1.2021. Hisinger oli aatelissäädyssä edustaja valtiopäivillä 1863–1864, 1882 ja 1888.Finna: Valtiopäivät 1863–64, ritaristo ja aateli. Viitattu 18.1.2021.Eduskunta. Alla armahan lakimme – Valtiopäivät 1863–1864. Edusmiehet kartalla. Viitattu 10.4.2021. Hisingerin veli Fredrik Wilhelm Hisinger (1836–1887) oli sotilas ja valtiopäivämies.Adelswapen-Wiki: Adliga ätten Hisinger nr 2002, Tab 12 Viitattu 5.8.2021. ==Lähteet== Luokka:Suomalaiset juristit Luokka:Suomalaiset aateliset Luokka:Suomen suuriruhtinaskunnan virkamiehet Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1838 syntyneet Luokka:Vuonna 1889 kuolleet
Menat Undae

Menat Undae on dyyni Venuksessa. Dyynimuodostelma on halkaisijaltaan 100 kilometriä. Sen pinta-ala on noin 1 300 km2 ja yksittäiset dyynit ovat pituudeltaan 0,5–5 km. Vaikka muodostelma on kirkas, sen tarkkaa muotoa on vaikea havainnoida. Se on nimetty arabialaisen aavikon jumalattaren Menatin mukaan. Menat Undae tunnetaan myös Algaonicen dyyninä, koska se sijaitsee saman nimisen törmäyskraatterin purkauskanavan juurella. == Lähteet == Luokka:Venuksen dyynit
Helianthemum lippii

Helianthemum lippii on päivännoutokasvien (Cistaceae) heimoon, päivännoutojen (Helianthemum) sukuun kuuluva kasvilaji. Se kasvaa Etelä-Italiasta ja Pohjois- Afrikasta eteläiseen Pakistaniin ulottuvalla alueella sekä Arabiassa. Helianthemum lippii on runsashaarainen pensas, joka voi kasvaa noin 60 cm korkeaksi. Sen lehdet ovat kasvuolosuhteista riippuen erilaisia, muodoltaan tasasoukista soikeisiin vaihtelevia, 5–15 mm × 1–5 mm kokoisia ja valkokarvaisia. Kukat sijaitsevat 3–12 kukan ryhmissä ja ovat pieniä. Terälehdet ovat noin 2 mm pitkiä ja keltaisia. Verholehdet ovat 1–2 mm pitkiä. Kukissa on paljon heteitä ja ne kaikki ovat toimivia. Laji kukkii tammi–helmikuussa. Hedelmänä on pieni, soikea ja monisiemeninen kota. == Lähteet == * Flora of Pakistan: Helianthemum lippii lippii
Blok

Blok on suomalainen asunnonvälityspalvelu (LKV), joka myy asunto-osakkeita kaupunkialueilla. Yritys on perustettu Helsingissä vuonna 2017, ja sen ensimmäinen kansainvälinen toimisto aloitti toimintansa Tukholmassa vuonna 2019. Blokin digitaalinen välityskokemus on palkittu Suomen parhaana verkkopalveluna. Yrityksen perustaja Rudi Skogman tunnettiin ennen yhtenä kasvuyritystapahtuma Slushin pääjärjestäjistä. == Yritys == Blokin kaupparekisterinimi on Magenta Homes Oy. Sen palvelukonsepti syntyi tammikuussa 2015, kun Rudi Skogman myi kaksionsa Pasilassa. Välittäjä kuittasi 7000 euron – noin neljän prosentin – palkkion nopeasti käyneestä kaupasta, ja Skogman jäi miettimään, miten asuntokauppakokemuksesta saisi tehtyä paitsi paremman, myös merkittävästi edullisemman. Kaksi vuotta myöhemmin perustetun Blokin kiinteistövälityspalvelussa yhdistyvät välittäjän vapaudet ja vastuut sekä edistyksellisen teknologian kustannustehokkuus. Välityskonseptiin kuuluu, että asunnon omistaja esittelee asuntonsa itse. Blokin välittäjä hoitaa myyntiin kuuluvan työn, aina asunnon markkinoinnista valokuvaukseen ja kauppakirjoihin sekä kaupanteon tukeen. Yritys ottaa palveluistaan alle prosentin välityspalkkion, mutta sen lisäksi myös muita palkkioita, kuten 495 euron palkkion toimeksiannon yhteydessä. Blokin mukaan hinta pysyy markkinastandardia matalampana paitsi itse-esittelyn, myös uuden teknologian ansiosta: yritys käyttää tekoälyä muun muassa asunnon alustavan hinta-arvion tekemiseen ja rutiinitehtävien automatisoimiseen. Blok on ensimmäinen pankeista riippumaton toimija Digitaalisen Asuntokaupan (DIAS) piirissä. Yritys oli hakupalvelu Googlen mukaan alan parhaiden arvioitu välitysliike vuonna 2020. == Etsivä == Blok Etsivä on vuonna 2020 markkinoille tuotu hakukone, jonka avulla asuntoa etsivä löytää kaikki hakukriteereihinsä sopivat asunnot pääkaupunkiseudulla – myös ne, jotka eivät ole myytävänä julkisesti esimerkiksi Oikotiellä tai Etuovi.comissa. Palvelu pohjautuu älykkääseen datan hyödyntämiseen. Ostotoimeksiannon teko on maksutonta. Tammikuussa 2021 Blok Etsivä lanseerattiin myös Tukholmassa. == Liiketoimintakauppa == Magenta Homes Oy osti 23.11.2023 toteutetulla liiketoimintakaupalla Blok Enterprises Oy:n ja Brik Kodit Oy:n liiketoiminnan. Liiketoimintakaupassa brändi, teknologia, asiakkuudet ja henkilökunta siirtyivät Magenta Homes Oy:lle, joka jatkaa Blokin toimintaa. Liiketoimintakaupan jälkeen Blok Enterprises Oy sekä Brik Kodit Oy jättivät 5.1.2024 konkurssihakemuksen Helsingin käräjäoikeuteen. == Lähteet == Luokka:Suomalaiset kiinteistönvälitysyritykset Luokka:Helsinkiläiset yritykset
Tanssiva tuli

Tanssiva tuli on Pelle Miljoonan vuonna 2020 Rockers-yhtyeen kanssa julkaisema albumi. Levyltä julkaistiin loppusyksyllä vuonna 2019 single "Kultaiset vuodet". == Kappaleet == # Vuodet vierivät kuin Rolling Stones 3:35 # Tanssiva tuli 2:59 # Sankarini salaisuus 2:54 # Globaali Laidback sunnuntai 3:45 # Polkupyörä-Buddha 3:28 # Bum bum bum 2:40 # Orwell ei oveen koputa 3:07 # Lennä haukkani Memed 2:49 # Sota-ajan rakkaus 4:53 # Kultaiset vuodet 3:06 # Viimeinen kuulutus 2:55 # Näin tuli syys (CD bonus) 3:04 == Arvostelut == * Soundi: Levyarvio: Pelle Miljoonan rehellisyys on kallisarvoista tässä epärehellisessä maailmassa Viitattu 7.10.2021. == Lähteet == Luokka:Pelle Miljoonan albumit Luokka:Vuoden 2020 albumit
Läntinen konferenssi (NHL)

Läntinen konferenssi () () on toinen pohjoisamerikkalaisen jääkiekkoliiga NHL:n konferensseista Itäisen konferenssin ohella. Se koostuu 16 joukkueesta, joista kahdeksan kuuluu Tyynenmeren divisioonaan () ja kahdeksan Keskiseen divisioonaan (). Konferenssin voittaja palkitaan Clarence S. Campbell Bowl -palkinnolla, ja se kohtaa vuosittain Stanley Cupin finaaleissa Itäisen konferenssin mestarin. Läntisen konferenssin viimeisin mestari on Edmonton Oilers kaudelta 2023-2024. Eniten voittoja on Edmonton Oilersilla ja Chicago Blackhawksilla, molemmilla seitsemän. Konferenssi tunnettiin vuosina 1974–1993 nimellä Clarence Campbell Conference. Vuonna 1993 konferenssien ja divisioonien nimet muutettiin kuvaamaan paremmin joukkueiden maantieteellistä sijaintia, ja syntyi Läntinen ja Itäinen konferenssi. Kaudella 2020–2021 liigassa ei ollut käytössä Itä–Länsi -konferenssijaottelua, vaan joukkueet jaettiin neljään divisioonaan (Itäinen, Läntinen, Pohjoinen, Keskinen). == Joukkueet == Läntisessä konferenssissa on 16 joukkuetta, jotka jaetaan Keskiseen ja Tyynenmeren divisioonaan. NHL:n uusi laajennusjoukkue Seattle Kraken aloitti pelaamisen kaudella 2021–2022 ja se liittyi Tyynenmeren divisioonaan. Arizona Coyotes siirtyi tällöin Keskiseen divisioonaan tasoittaakseen molemmat divisioonat kahdeksaan joukkueeseen. Keskinen divisioona Tyynenmeren divisioona Utahin NHL-seura Anaheim Ducks Chicago Blackhawks Calgary Flames Colorado Avalanche Edmonton Oilers Dallas Stars Los Angeles Kings Minnesota Wild San Jose Sharks Nashville Predators Seattle Kraken St. Louis Blues Vancouver Canucks Winnipeg Jets Vegas Golden Knights == Logot == Tiedosto:NHL Campbell Konferenssi logo.gif| Entisen Clarence Campbellin konferenssin logo Tiedosto:NHL Läntinen konferenssi logo 1993-2006.svg| Vuosina 1993–2006, myös violetti variantti käytössä Tiedosto:NHL Läntinen konferenssi logo 2006.svg| 2006– == Katso myös == * Luettelo Stanley Cupin voittaneista joukkueista == Lähteet == Luokka: National Hockey League
Itäinen konferenssi (NHL)

Itäinen konferenssi () () on toinen pohjoisamerikkalaisen jääkiekkoliiga NHL:n konferensseista Läntisen konferenssin ohella. Se koostuu 16 joukkueesta, jotka on jaettu Atlantin divisioonaan () ja Metropolien divisioonaan (). Konferenssin voittaja palkitaan Prince of Wales Trophy -palkinnolla, ja se kohtaa vuosittain Stanley Cupin finaaleissa Läntisen konferenssin mestarin. Itäisen konferenssin viimeisin mestari on Florida Panthers kaudelta 2023-2024. Eniten voittoja on Montreal Canadiensilla, yhteensä 25. Konferenssi tunnettiin vuosina 1974–1993 nimellä Prince of Wales Conference. Vuonna 1993 konferenssien ja divisioonien nimet muutettiin kuvaamaan paremmin joukkueiden maantieteellistä sijaintia, ja syntyi Itäinen ja Läntinen konferenssi. Kaudella 2020–2021 liigassa ei ole käytössä Itä–Länsi -konferenssijaottelua, vaan joukkueet on jaettu neljään divisioonaan (Itäinen, Läntinen, Pohjoinen, Keskinen). == Joukkueet == Itäisessä konferenssissa on 16 joukkuetta, jotka jaetaan tasan Atlantin ja Metropolien divisioonaan. Atlantin divisioona Metropolien divisioona Boston Bruins Carolina Hurricanes Buffalo Sabres Columbus Blue Jackets Detroit Red Wings New Jersey Devils Florida Panthers New York Islanders Montreal Canadiens New York Rangers Ottawa Senators Philadelphia Flyers Tampa Bay Lightning Pittsburgh Penguins Toronto Maple Leafs Washington Capitals == Logot == Tiedosto:NHL Prince of Wales Conference logo.jpg| Entisen Prince of Wales -konferenssin logo Tiedosto:NHL Itäinen konferenssi logo 1993-2006.svg| Vuosina 1993–2006, myös turkoosi variantti käytössä Tiedosto:NHL Itäinen konferenssi logo 2006.svg| 2006– == Katso myös == * Luettelo Stanley Cupin voittaneista joukkueista == Lähteet == Luokka: National Hockey League
Minna Pirilä

Minna Pirilä-Martti (s. 1. heinäkuuta 1966) on suomalainen kulttuurialan työntekijä. Koulutukseltaan Pirilä-Martti on taiteenmaisteri (TeM) ja kulttuurituottaja (AMK). Hän on toiminut Etelä-Karjalan Lastenkulttuurikeskus METKUn toiminnanjohtajana vuodesta 2009. Taiteen edistämiskeskuksen näyttämötaiteen läänintaiteilijana hän työskenteli vuosina 2005–2009. Pirilä- Martti on näytellyt elokuvissa ja televisiosarjoissa sekä monissa päärooleissa Lappeenrannan kaupunginteatterissa. Erityisesti hänet muistetaan Laila Kinnusen ja Edith Piafin rooleista, ja Margit Hautalana elokuvassa Esa ja Vesa – auringonlaskun ratsastajat, lotta Louhelana elokuvassa Rukajärven tie sekä Jaana Sutelana televisiosarjassa Lehmän vuosi. Lisäksi hän on näytellyt muun muassa elokuvissa Akvaariorakkaus ja Romanovin kivet. == Lähteet == Luokka:Suomalaiset näyttelijät Luokka:Vuonna 1966 syntyneet Luokka:Elävät henkilöt
Agathe Backer Grøndahl

Agathe Ursula Backer Grøndahl (1. joulukuuta 1847 Holmestrand – 4. kesäkuuta 1907 Kristiania) oli norjalainen säveltäjä ja pianisti.Backer Grøndahl, Agathe (Ursula) Grove Music Online Backer Grøndahl aloitti pianonsoiton opiskelun Kristianiassa Otto Winter-Hjelmin ja Halfdan Kjerulfin johdolla. Hän jatkoi opiskelua Berliinissä Theodor Kullakin perustamassa Neue Akademie der Tonkunstissa (1865–1867), Firenzessä Hans von Bülowin ja Weimarissa Franz Lisztin johdolla. Musiikin teoriassa ja sävellyksessä Backer Grøndahl sai opetusta Ludvig Mathias Lindemanilta Kristianiassa ja Richard Wüerstiltä Berliinissä. Backer Grøndahl piti konserttikiertueita Skandinavian maissa, Saksassa ja Englannissa. Hän oli myös vaikutusvaltainen pedagogi. Hänen keskeisimpään sävellystuotantoonsa kuuluvat noin 190 laulua ja noin 120 pianokappaletta. Vuodesta 1875 Backer Grøndahl oli naimisissa kapellimestari Olaus Andreas Grøndahlin kanssa. Backer Grøndahlin sisko oli taidemaalari Harriet Backer. == Lähteet == == Aiheesta muualla == * IMSLP: nuotteja Luokka:Norjalaiset säveltäjät Luokka:Norjalaiset pianistit Luokka:Musiikkipedagogit Luokka:Vuonna 1847 syntyneet Luokka:Vuonna 1907 kuolleet
Betancurianpäivännouto

Betancurianpäivännouto (Helianthemum thymiphyllum) on päivännoutokasvien (Cistaceae) heimoon, päivännoutojen (Helianthemum) sukuun kuuluva kasvilaji. Se on Kanariansaarten itäisillä saarilla, Lanzarotella ja Fuerteventuralla endeemisenä kasvava kasvilaji. Betancurianpäivännouto on varpumainen ja kasvutavaltaan koheneva laji, joka ei kasva 25 cm korkeammaksi. Sen lehdet ovat pieniä, suikeita tai soikeita, vihreitä, kiiltäviä sekä harvakarvaisia. Kukat ovat keltaisia. Betancurianpäivännoudon tieteellisen nimen lajinimi (thymiphyllum) viittaa lehtien samankaltaisuuteen ajuruohojen (Thymus) kanssa. == Lähteet == * Flora Vascular de Canarias: Helianthemum thymiphyllum == Aiheesta muualla == * Global Biodiversity Information Facility (GBIF): Helianthemum thymiphyllum Luokka:Päivännoudot Luokka:Kanariansaarien kasvit
Muhlenberginpurokilpikonna

Muhlenberginpurokilpikonna (Glyptemys muhlenbergii) on suokilpikonniin kuuluva matelijalaji. Lajia tavataan uhanalaisena Yhdysvalloista. == Koko ja ulkonäkö == Muhlenberginpurokilpikonna on hyvin pienikokoinen kilpikonna ja sen kilpi voi kasvaa suurimmillaan 8–11 cm pitkäksi. Laji on Pohjois-Amerikan kilpikonnista pienin ja koiraat ovat hieman naaraita kookkaampia. Muhlenberginpurokilpikonnan kilpi on väriltään tummanpunaruskea ja erityisesti nuorilla yksilöillä on kilvessä keltaisia täpliä. Lajin pää ja raajat ovat tummanruskeat ja pään sivulla on oranssit täplät. == Levinneisyys ja elinympäristö == Muhlenberginpurokilpikonnaa tavataan Yhdysvalloista hyvin laikuittaisesti New Yorkista Georgiaan. Lajin elinympäristöä ovat suot, marskimaat, kosteat pensaikot, suoniityt ja suopurot. Se viettää suuren osan ajastaan kaivautuneena paksuun sammalikkoon tai mutaan. Ne myös kaivavat käytäviä tai käyttävät myyrien käytäviä. Muhlenberginpurokilpikonnat ovat kaikkiruokaisia ja syövät muun muassa kotiloita, matoja, hyönteisiä, pieniä selkärankaisia, siemeniä, hedelmiä ja toisinaan myös ruohoja tai muita vihreitä kasvinosia. Lajin parittelu tapahtuu maalis-toukokuussa ja naaras munii yhdestä kuuteen munaa toukokuun lopulta heinäkuun alkuun ulottuvalla jaksolla. Munien kuoriutumiseen menee tyypillisesti yhdestä kahteen kuukautta. Luonnossa muhlenberginpurokilpikonnat elävät noin 30–40-vuotiaiksi. Muhlenberginpurokilpikonna luokitellaan äärimmäisen uhanalaiseksi. Tärkein uhka kannalle on elinympäristön häviäminen sopivien soiden kuivattamisen vuoksi. Paikoitellen alkuperäisestä ympäristöstä on jäljellä enää muutama prosentti. Lisäksi lajia uhkaa pyydystäminen lemmikiksi, poikasia pyydystävät pesukarhut sekä paikoitellen bakteeritaudit. Muhlenberginpurokilpikonnan kantaa pyritään ylläpitämään suojelemalla sen elinympäristöjä. == Lähteet == Luokka:Kilpikonnat Luokka:Uhanalaiset matelijat
Kino Riviera

Kino Riviera on Pelle Miljoonan 25. syyskuuta 2015 United-yhtyeen kanssa julkaisema musiikkialbumi. == Kappaleet == # # # # # # # # # # # == Arvostelut == * Keskisuomalainen: 4/5Pelle Miljoona United: Kino Riviera Viitattu 11.9.2021. * Soundi: Pelle Miljoona United: Kino Riviera Viitattu 11.9.2021. == Lähteet == Luokka:Pelle Miljoonan albumit Luokka:Vuoden 2015 albumit
Kosminen keiju

__NOTOC__ Kosminen keiju on Pelle Miljoonan vuonna 2018 julkaisema albumi. Yhtyeenä toimii Pellen nuoruusvuosien soittokavereista koostuva Haminan Akustiikka. == Kappaleet == # Balladi wanhasta Haminasta 3:50 # Toukokuu 4:43 # Lentohiekkaa 2:41 # Joe desperado 3:35 # Mysteeri 3:30 # Rakkauden talossa 3:26 # Postimies Parta 5:16 # Talvileiriin 3:35 # Kolme nuorta miestä 3:25 # Kosminen keiju 3:33 # Huominen kertoo sen 4:13 == Arvostelut == * Helsingin Sanomat: https://www.hs.fi/kulttuuri/art-2000005627510.html Viitattu 27.7.2021. * Savon Sanomat: 4/5Pelle Miljoona: Kosminen keiju Viitattu 27.7.2021. * Soundi: Levyarvio: Pelle Miljoona matkaa Kosminen keiju -albumilla ensin Haminaan ja lopulta antiikin Kreikkaan saakka Viitattu 27.7.2021. == Lähteet == Luokka:Pelle Miljoonan albumit Luokka:Vuoden 2018 albumit
Diaspora (Pelle Miljoonan albumi)

Diaspora on Pelle Miljoonan United-yhtyeen kanssa 30. elokuuta 2013 julkaisema albumi. Levynjulkaisukeikka oli Tavastialla 25. syyskuuta 2013. == Kappaleet == # # # # # # # # # # # # == Arvostelut == * Kaaoszine: 6/10Pelle Miljoona United - Diaspora Viitattu 11.9.2021. * Soundi: Pelle Miljoona United: Diaspora Viitattu 11.9.2021. == Lähteet == Luokka:Pelle Miljoonan albumit Luokka:Vuoden 2015 albumit
Elävänä vastavirrassa

Elävänä vastavirrassa on Pelle Miljoonan United-yhtyeen kanssa vuonna 2013 julkaisema albumi. Soundi antoi albumille arvostelussa neljä tähteä viidestä. == Kappaleet == # Lähdetään kiitämään 2:44 # Sä oot tähti 3:00 # Kaksi vanhaa punkkaria 3:57 # Oikea ilme 2:31 # Rakkauden karavaani 4:05 # Lanka palaa 2:51 # Afrikan kuningas 4:12 # Meille kävi näin 3:42 # Pelko ja viha 4:07 # Isäntä vei tehtaan pois 4:14 # Älä äiti itke 2:58 # Olen kaunis 3:35 # Kovat kundit 2:42 # Juokse villi lapsi 4:04 # Olen työtön 1:54 # Väkivalta ja päihdeongelma 3:41 == Lähteet == Luokka:Pelle Miljoonan albumit Luokka:Vuoden 2015 albumit
10,000 Maniacsin diskografia

Tämä on yhdysvaltalaisen pop-rockyhtye 10,000 Maniacsin diskografia. == Studioalbumit == *Secrets of the I Ching, 1983 *The Wishing Chair, 1985 *In My Tribe, 1987 *Blind Man's Zoo, 1989 *Our Time in Eden, 1992 *Love Among the Ruins, 1997 *The Earth Pressed Flat, 1999 *Music from the Motion Picture, 2013 *Twice Told Tales, 2015 == EP:t == *Human Conflict Number Five (1982) *You Happy Puppet (1989) *Candy Everybody Wants (1993) *Few & Far Between (1993) *Triangles (2011) *For Crying Out Loud (2016) == Livealbumit == *SPIN Radio Concert, 1986 *MTV Unplugged, 1993 *Because the Night (EP), 1993 *Live Twenty- Five, 2006 *Extended Versions, 2009 *Playing Favorites, 2016 *Live at the Belly Up, 2017 == Kokoelmat == *Hope Chest: The Fredonia Recordings 1982–1983, 1990 *The Unplugged Collection, Volume One, 1994 *Campfire Songs: The Popular, Obscure and Unknown Recordings, 2004 == Singlet == * "My Mother the War" (1984) * "Can't Ignore the Train" (1985) * "Scorpio Rising" (1985) * "Just as the Tide was a Flowing" (1985) * "Don't Talk" (1987) * "Peace Train" (1987) * "Like the Weather" (1988) * "What's the Matter Here?" (1988) * "Trouble Me" (1989) * "Eat for Two" (1989) * "You Happy Puppet" (1989) * "Poison in the Well" (1989) * "These Are Days" (1992) * "Candy Everybody Wants" (1992) * "Eden" (1992) * "Few and Far Between" (1993) * "Everyday Is Like Sunday" (1993) * "Because the Night" (1993) * "More Than This" (1997) * "Rainy Day" (1997) * "Beyond the Blue" (1999) Luokka:Diskografiat
Nvidia RTX

RTX on Nvidian sarja grafiikkasuorittimia, joissa on mukana RT-ytimet säteenseurannalle. Ensimmäiset Nvidia RTX -brändillä myydyt näytönohjaimet olivat GeForce 20 -sarjaa (RTX 2060, RTX 2070, RTX 2080), joka esiteltiin elokuussa 2018. Nvidia kutsuu säteenseurantatukeaan RTX-teknologiaksi, jonka mukaan suorittimet on nimetty. Lisäksi tukea on jälkikäteen lisätty GTX-sarjan suorittimille jollakin tasolla: käytännön kyky riippuu saatavilla olevasta laskentatehosta ja GTX-sarjan suorittimista puuttuvat RT-ytimet. Vähentämällä heijastusten määrää pinnoilta saadaan vielä pelikelpoinen kuvataajuus efektin kanssa joissakin peleissä. Säteenseuranta ei kokonaan korvaa rasterointimenetelmää vaan säteenseurantaa käytetään tiettyihin tehosteisiin. Nvidian ratkaisussa Turing-mikroarkkitehtuurin ytimet käyttävät BVH-hakuja () vähentämään tarvittavia säteiden leikkauskohtien hakuja. BVH-hierarkiassa käytetään suuria ja yksinkertaisia rajaavia laatikoita (), joka yksinkertaistaa säteiden ja polygonien leikkauskohtien etsintää. Nvidian RT- ytimissä on kaksi erikoistunutta yksikköä: ensimmäinen suorittaa rajaavien laatikoiden testejä ja toinen suorittaa säteen ja kolmion leikkauksen testejä ja kertoo takaisin törmääkö säde vai ei. Kaikki modernit säteenseurantaa tehostavat rakenteet ovat tyypillisesti joko BVH tai kd-puu tyyppisiä. RT- ytimet toimivat klassisen kuormitusta vähentävän lohkon mukaan, joka suorittaa BVH-hakuja itsenäisesti ja ilmoittaa lopuksi tuloksesta. Hierarkian läpi kulkeminen ja säteiden törmäystestin suorittaminen ovat hyvin tunnettuja ja ovat laskennallisesti vaativia. Lisäksi käytetään suodatusmenetelmiä kohinan (häiriön) poistamiseen. == Lähteet == == Aiheesta muualla == * Fast Parallel Construction of High-Quality Bounding Volume Hierarchies (PDF) * Maximizing Parallelism in the Construction of BVHs, Octrees, and k-d Trees (PDF) * Architecture Considerations for Tracing Incoherent Rays (PDF) * Efficient Incoherent Ray Traversal on GPUs ThroughCompressed Wide BVHs (PDF) * Understanding the Efficiency of Ray Traversal on GPUs –Kepler and Fermi Addendum (PDF) Luokka:Nvidia